En 16-årig og en 18-årig mand var stærkt påvirket af narko, da de onsdag aften kørte mod tre biler i Hobro. Derefter kørte de til Haverslev - og ind i MacDonalds bygning. Nordjyllands Politi blev alarmeret ved halvtitiden af beboere på Juulsvej i Hobro, da de hørte et brag. Det viste sig, at begge familiens biler var blevet påkørt. Alt tydede på, at det var en rød bil, der havde ramte den. Og netop en rød bil vente knap en time senere tilbage til området og påkører en tredie bil, inden den stikker af. Herefter bliver der slået alarm fra Haverslev. En rød bil er kørt mod McDonnalds-bygningen. Da politiet når frem møder de den 16-årige og 18-årige, der igang med at handle i Shell-kiosken. Det viser sig, at de er stærkt påvirket af narko. Og den røde bil - ja, den har de stjålet tidligere på aftenen. Det to unge er fra Hobro-egnen.
16- og 18-årig påkørte tre biler og McDonalds